**Τίτλος: Το πρώτο ρωσικών συμφερόντων κρουαζιερόπλοιο**

**Υπέρτιτλος: Μετά από έξι δεκαετίες τα ναυπηγεία της Ρωσίας ναυπηγούν κρουαζιερόπλοια**

Το πρώτο κρουαζιερόπλοιο ρωσικών συμφερόντων ναυπηγείται στο ναυπηγείο Lotus της Ρωσίας, το οποίο βρίσκεται στην πόλη Άστραχαν.

Το πλοίο, το οποίο θα έχει τη δυνατότητα να μεταφέρει 300 επιβάτες, εκτιμάται ότι θα είναι έτοιμο για την πραγματοποίηση θαλάσσιων δοκιμών εντός του 2019.

Το ρωσικών συμφερόντων κρουαζιερόπλοιο θα φέρει την ονομασία PV300 και θα αποτελείται από τέσσερα καταστρώματα, ενώ θα είναι ναυπηγημένο με την τελευταία λέξη της τεχνολογίας, προσομοιάζοντας με ξενοδοχείο, σύμφωνα με το ρωσικό ειδησεογραφικό πρακτορείο Tass.

Το ναυπηγείο Lotus επιπλέον θα προχωρήσει εντός του 2019 στη ναυπήγηση δύο επιβατηγών πλοίων τα οποία θα προοριστούν για ποτάμιες κρουαζιέρες.

Όπως αναφέρει το δημοσίευμα του Tass τα ναυπηγεία της Ρωσίας προχωρούν σε ναυπηγήσεις κρουαζιερόπλοιων έπειτα από 60 ολόκληρα χρόνια.